|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 242-19-О/3

Дана: 26.09.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**ЈН бр.242-19-О -** **Набавка медицинске опреме за потребе клиникe за инфективне болести Клиничког центра Војводине**

**ПИТАЊА ПОТЕНЦИЈАЛНОГ ПОНУЂАЧА:**

1. **„** Poštovani,

U skladu sa Članom 63. stav 2 Zakona o javnim nabavkama Republike Srbije Službeni glasnik broj 124/12, u cilju dobijanja dodatnih informacija za javnu nabavku dobara, slobodni smo da tražimo razjašnjenje.

* Ovim putem Naručiocu ukazujemo da je učinio povredu Zakona o javnim nabavkama tako što je definisanjem konkursne dokumentacije za partije 7, 8 i 9 (Infuziona špric pumpa, Infuziona volumetrijska pumpa, Infuziona radna stanica) favorizovao jednog ponuđača. Na ovaj način, ponuđači su stavljeni u neravnopravan položaj, tako da samo jedan ponuđač može da ponudi uređaje koji su predmet ove nabavke. Obaveza Naručioca je da u postupku javne nabavke omogući što veću moguću konkurenciju u skladu sa ćlanom 10. ZJN-a. Ovakvo određivanje tenderske dokumentacije je u suprotnotnosti i sa članom 12. ZJN-a koji je ustanovio dužnost Naručioca da u svim fazama postupka Javne nabavke obebedi jednak položaj svim ponuđačima.
1. Naručilac je prilikom definisanja liste minimalnih tehničkih karakteristika za Infuzionu špric i volumetrijsku pumpu (partija br. **7 i 8**) u okviru zahteva br. 5.2- „mogućnost zamene baterije bez upotrebe alata“.

Molimo Naručioca da zahtev "Mogućnost zamene baterije bez upotrebe alata" izbriše iz liste minimalnih tehničkih karakteristika budući da takvo tehničko rešenje može biti **izuzetno opasno** budući da se pumpe koriste i dok se pacijent kreće, u transportu i ostalo gde su podložne vibracijama, udarcima, itd. što može dovesti do iskakanja baterije iz uređaja ukoliko nije pokopac baterije čvrsto vezan za kućište. Takođe, smatramo da je kontraproduktivno formulisati ovakav zahtev budući da je zamena baterije namenjena **isključivo** od strane stručnog obučenog za servisiranje i testiranje uređaja, što je i jasno definisano od strane proizvođača. Svako neovlašćeno servisiranje opreme vuče sa sobom gubitak garancije i svu odgovornost o (ne)ispravnosti uređaja prenosi na ustanovu.

Pored svega navedenog, ističemo da ovo tehničko rešenje poseduje samo jedan proizvođač na tržištu, te samo on može ponuditi uređaj sa ovim rešenjem čime sprečava ostale ponuđače da dostave prihvatljivu ponudu.

Podsećamo naručioca da je shodno članu 10 ZJN-a dužan da obezbedi konkurenciju i da ne sme koristiti diskriminatorske uslove, **tehničke specifikacije** i kriterijume. Navedena specifikacija nema nikakvu prednost za korisnika ni pacijenta te nesumnjivo predstavlja diskriminatorski uslov.

1. Naručilac je prilikom definisanja liste minimalnih tehničkih karakteristika za Infuzionu pumpu (partija br. 7) u okviru zahteva 6.4, 6.5 i 6.6 definisao dodatne karakteristike koje uređaj treba da poseduje, uključujući povezivanje sa sistemom za nadzor i regulaciju glikemije u ciljanom rasponu, mogućnost nadogradnje za rad u zoni magnetnog zračenja (MRI) i mogućnost povezivanja sa sistemom za podršku, praćenje i kontrolu glikemije.

Članom 10. stav 1. ZJN propisano je da je naručilac dužan da u postupku javne nabavke omogući što je veću konkurenciju, dok je u stavu 2. propisano da naručilac ne može da ograniči konkurenciju, a posebno ne može onemogućavati bilo kojeg ponuđača koji učestvuje u postupku javne nabavke neopravdanom upotrebom pregovaračkog postupka, niti korišćenjem diskriminatorskih uslova, tehničkih specifikacija i kriterijuma.

Budući da zahtevane karakeristike aparata, opcionalne, ne predstavlja funkcionalnu karakteristiku aparata koji se u konkretnoj nabavci nabavlja već **isključivo neizvesnu okolnost** koja zavisi isključivo od volje i mogućnosti samog naručioca, tako da ista ne može biti preduslov za utvrđivanje da li su ponuđena dobra odgovarajuća. Stoga navedene okolnosti dovode do zaključka da su ponuđači koji nude aparate bez konkretnih karakteristika onemogućeni da konkurentno učestvuju u predmetnom postupku javne nabavke, iako su u pitanju tehničke karakteristike koje su predviđene samo kao mogućnost nadogradnje, a ne karakteristike koje aparat koji se u konkretnom slučaju nabavlja i isporučuje mora da poseduje, te da iste za posledicu imaju eliminaciju učesnika.

Pored svega navedenog, skrećemo pažnju naručiocu da na tržištu R. Srbije samo jedan proizvođač, čiji su aparati registrovani u ALIMS-u od strane jednog ponuđača, može ponuditi dobra sa mogućnošću nadogradnje navedenih modula sa tako jasno definisanim karakteristikama.

Iz svega navedenog, ovim putem molimo naručioca da pomenute zahteve (tačke 6.4, 6.5, 6.6) ukloni iz liste minimalnih tehničkih karakteristika.

1. Naručilac je prilikom definisanja liste minimalnih tehničkih karakteristika za Infuzionu pumpu (partija br. 8) u okviru zahteva 6.4 i 6.5 definisao dodatne karakteristike koje uređaj treba da poseduje, uključujući povezivanje sa sistemom za nadzor i regulaciju glikemije u ciljanom rasponu, mogućnost nadogradnje za rad u zoni magnetnog zračenja (MRI).

Ovim putem molimo naručioca da kao i za prethodno pitanje, postupi u skladu sa Zakonom i navedene zahteve iz liste minimalnih tehničkih karakteristika ukloni i time obezbedi konkurenciju, a sve u cilju dobijanja adekvatne ponude i najboljeg rešenja za korisnike i pacijente.

1. Naručilac je prilikom definisanja liste minimalnih tehničkih karakteristika za Infuzionu špric i volumetrijsku pumpu (partija br. 7 i 8) definisao uslov br. 3.1- Prikazivanje stanja pumpe (alarma) preko 3 LED.

Ovim putem molimo naručioca da radi povećanja broja ponuđača izmeni zahtev tako da isti glasi: „Prikazivanje stanja pumpe (alarma) preko 3 indikatora“.

1. Naručilac je prilikom definisanja liste minimalnih tehničkih karakteristika za Infuzionu špric i volumetrijsku pumpu (partija br. 7 i 8) definisao zahtev- „Sekvencionalna infuzija- programiranje min. 12 infuzionih sekvenci u jednoj terapiji“.

Ovim putem molimo naručioca da radi povećanja broja ponuđača izmeni zahtev tako da isti glasi: „Sekvencionalna infuzija- programiranje min. 10 infuzionih sekvenci u jednoj terapiji“.

1. Naručilac je prilikom definisanja liste minimalnih tehničkih karakteristika za Infuziona radna stanica (partija br. 9) definisao zahtev: „Klasa vodootpornosti IP22“.

Ovim putem molimo naručioca da radi povećanja broja ponuđača izmeni zahtev tako da isti glasi: „Klasa vodootpornosti IPX2“.

Molimo Vas da u skladu sa Članom 63. stav 3 Zakona o javnim nabavkama Republike Srbije Službeni glasnik broj 124/12, odgovorite na postavljeno pitanje.**“**

**ОДГОВОРИ НАРУЧИОЦА:**

Наручилац је на јасан и недвосмислен начин конкурсном документацијом одредио техничке захтеве за тражена добра у складу са ЗЈН-ом, чланом 70. став 1. у вези са чланом 71 .став 1. тачка 2.ЗЈН-а, односно у виду карактеристика и функционалних захтева уподобљавајучи их својим објективним потребама, чиме је потенцијалним понудачима омогучио да на основу тако дефинисаних техничких карактеристика сачине одговарајућу понуду.

Наручилац се приликом дефинисања техничких спецификација трудио да оне буду једноставне, са минимумом услова, описане на објективан начин, али и да одговарају потребама наручиоца.

Начин на који су дефинисане техничке спецификације добара, омогућује понуђачима да идентификују потребе наручиоца и у складу са тим поднесу одговарајуће понуде.

Наручилац је истраживањем тржишта несумњиво утврдио да захтевана добра, тражених техничких карактеристика у оквиру исте партије, може да понуди више понуђача на тржишту, обезбеђујући на тај начин довољну конкуренцију међу понуђачима а водећи рачуна у свему о својим објективним потребама.

Уколико би јавна набавка била формирана да сваки понуђач који је заинтересован учествује у поступку набавке, предмет јавне набавке не би представљао објективну потребу наручиоца већ задовољење економских интереса понуђача. Сходно наведеном наручилац формира набавку првенствено водећи рачуна о својим објективним потребама и економичности набавке и свестан чињенице да немогућност да сва заинтересована лица учествују у набавци, већ само она која испуњавају техничке захтеве, не представља дискриминацију и ограничавање конкуренције.

Одговор Наручиоца на питање бр. 1

Наручилац остаје при раније дефинисаним техничким карактеристикама јер могућност замене батерије без употребе алата је објективна потреба Наручиоца јер дозвољава брже реаговање код потенцијалног квара батерије, бржу замену исте и рационалнију употребу пумпи јер замена батерије која захтева специјалан алат изискује додатне трошкове и време. Пумпе које имају могућност замене батерије без алата имају заштитне поклопце који обезбеђују сигурност приликом транспорта тако да не представљају додатну опасност.

Одговор Наручиоца на питања бр. 2, 3

Наручилац остаје при раније дефинисаним техничким карактеристикама јер могућност повезивања и надоградње пумпи представља објективну потребу Наручиоца будући да омогућује Наручиоцу да изврши надоградњу и умрежавање система са постојећим пумпама чиме обезбеђује економичност предметне и будућих јавних набавки.

Одговор Наручиоца на питање бр. 4

Наручилац прихвата сугестију и напомиње да ће свакако прихватити приказивање стања пумпе (аларма) преко 3 индикатора. Наручилац ће приступити потребној измени конкурсне документације те моли потенцијалне понуђаче да испрате све објаве везане за ову јавну набавку.

Одговор Наручиоца на питање бр. 5

Наручилац остаје при раније дефинисаним техничким карактеристикама јер могућност програмирања минимум 12 инфузионих секвенци у једној терапији представља објективну потребу Наручиоца будући да већи број инфузионих секвенци омогућава Наручиоцу да спроводи више терапијских протокола.

Одговор Наручиоца на питање бр. 6

Наручилац ће поред захтеваног прихватити и класу водоотпорности IPX2. Биће припремљена и објављена потебна измена конкурсне документације.

 С поштовањем,

*Комисија за јавну набавку 242-19-О*